150.

Ametikohtade loetelus ja parlamendi juhtimises tehtud olulisemad muudatused on kokkuvõtvalt ära toodud järgmises tabelis. Tabel 11 Kokkuvõte peasekretariaadis 2013. aastal toimunud ümberkorraldustest Peadirektoraat Ümberkorraldused ja ajakohastamine DG PRES Presidentuuri peadirektoraat Täideti nelja üksuse juhataja ametikohad: parlamendiliikmete haldusüksuse ja salastatud teabe üksuse (direktoraat F) ning alates 1. detsembrist 2013 struktuuri- ja ühtekuuluvuspoliitika üksuse ning majandus- ja teaduspoliitika üksuse juhataja (endine direktoraat C/DG EPRS) ametikohad. Kõik kõrgema ja keskastme juhtkonna ametikohad on nüüd täidetud, välja arvatud strateegia ja koordineerimise üksuse (direktoraat C/DG EPRS) juhataja ametikoht, mis on täitmata. 20. mail 2013 otsustas juhatus peasekretariaadi ülesehitust muuta, et näha eelkõige ette asepeasekretäri ametikoht, mis on presidentuuri peadirektoraadi peadirektori ametikohast sõltumatu, luua parlamendi uuringuteenuste peadirektoraadi ja turvalisuse peadirektoraadi. Parlamendi uuringuteenuste peadirektoraat loodi 1. novembril 2013 ja turvalisuse peadirektoraat 1. detsembril 2013. Kuid asepeasekretäri ja presidentuuri peadirektoraadi peadirektori ülesannete eraldamine jõustub alles 2014. aasta esimesel poolaastal. DG IPOL Liidu sisepoliitika peadirektoraat Pärast 18 kuud kestnud tööd jõudis organiseeritud kuritegevuse, korruptsiooni ja rahapesu tõkestamise erikomisjoni (CRIM) mandaat pärast 23. oktoobril 2013 täiskogul toimunud hääletust lõpule ja sekretariaat saadeti laiali. 2013. aastal leidis aset ka mõjuhinnangute ja Euroopa lisaväärtuse direktoraadi G eraldamine liidu sisepoliitika peadirektoraadist ja selle liitmine raamatukoguga, et moodustada parlamendi uus uuringuteenuste peadirektoraat (DG EPRS). Mõjuhinnangute ja Euroopa lisaväärtuse direktoraadi G (mis on nüüd parlamendi uue uuringuteenuste peadirektoraadi osa) tegevus on täies mahus käivitunud ning loodud on lisaüksus – mõju järelhindamise üksus – et veelgi tugevdada Euroopa Parlamendi eksperditeadmiste alast suutlikkust. DG EPRS Parlamendi uuringuteenuste peadirektoraat 1. novembril 2013 loodi parlamendi uuringuteenuste peadirektoraat (vt eespool DG PRES ja DG IPOL). DG COMM Kommunikatsiooni peadirektoraat Direktoraadis B loodi uus infobüroode tugiüksus, et aidata direktoril Euroopa Parlamendi infobüroode inimressursse hallata. Juhatuse töörühma otsusest tulenevalt loodi igas Euroopa Parlamendi infobüroos sotsiaalvõrgustiku koordinaatori (Community Manager) ametikoht, et suurendada Euroopa Parlamendi esindatust iga liikmesriigi sotsiaalmeedias. DG INLO Infrastruktuuri ja logistika peadirektoraat Alates 1. jaanuarist 2013 jagati teenindajate üksus kaheks eraldi üksuseks (postiteenindajate üksus ja konverentsiteenindajate üksus). 2013. aastal tehti aktiivseid ettevalmistusi ühtse kontaktpunkti projektile. Asjaomane teenistus alustab tööd 2014. aasta alguses, et alustada täies mahus tööd pärast valimisi. Uue üksuse ametikohad täidetakse direktoraadi sees ametikohtade ümberpaigutamise kaudu. DG TRAD Kirjaliku tõlke peadirektoraat 2013. aasta detsembris otsustati paigutada kõik kvaliteediga seotud ülesanded alates 1. jaanuarist 2014 planeerimisüksuse kvaliteediteenistusest ümber mitmekeelsuse ja välissuhete üksusesse, tagades seeläbi kõigi kvaliteediga seotud küsimuste jaoks ühtse kontaktpunkti. Nende ülesannete koondamine ühte üksusesse tagab tõhusama teenuse ja võimaldab klientide tagasisidet kvaliteedikoordinaatorite poolsetes kvaliteediga seotud algatustes paremini arvesse võtta. Oluline 2013. aastal aset leidnud muudatus on see, et Horvaatia üksuses töötab nüüd 5 tõlkijat, kes on ametnikud, 21 ajutist ja lepingulist töötajat ning 10 ajutist assistenti. Töövestlused konkursi edukalt läbinud reservnimekirjas olevate isikutega on alles käimas ja toimumas on teine konkurss. Üksuse juhataja ja kvaliteedikoordinaatori ametissenimetamine toimub peatselt. DG INTE Suulise tõlke ja konverentside peadirektoraat 2012. aasta augustis loodud e-õppe üksus toimib nüüd täies mahus, ametisse nimetati üksuse juhataja, kes asub oma ametikohustusi täitma 2014. aasta algusest. (2013. aastal oli mitmekeelsuse üksuse juhataja e-õppe üksuse juhataja kohusetäitja). DG ITEC Tehnoloogiliste uuenduste ja tugiteenuste peadirektoraat 2013. aastal jätkati direktoraadi A (infotehnoloogia direktoraat) ümberkorraldamist. Ümberstruktureerimine, mille eesmärk on eraldada seadmete haldamine kommunikatsiooni infrastruktuuri haldamisest, jõustus 2013. aasta oktoobrist ja see viidi järk-järgult läbi 2013. aasta viimases kvartalis. Tööle võeti ja ametisse nimetati neli üksuse juhatajat. Teenuste osutamise üleandmist parlamendi koosseisulistele töötajatele alustati 30 täiendava ametikoha loomisega 2013. aastal ja parlamendisiseste konsultantide arvu vähendamisega: uutest ametikohtadest 60 % täideti 2013. aastal ja DG ITEC peab nüüd ülejäänud ametikohtade täitmiseks kasutama muid allikaid (uued reservnimekirjad, ajutised teenistujad). DG SAFE Turvalisuse peadirektoraat 1. detsembril 2013 loodi turvalisuse peadirektoraat (vt eespool DG PRES).